Қазақстан ЖЭО-ларында аудиторлық тексеріс жүргізіледі
"Қазақстан ЖЭО-ларында аудиторлық тексеріс жүргізіледі" | "https://abai.kz/post/166029"
TITLE: Қазақстан ЖЭО-ларында аудиторлық тексеріс жүргізіледі
URL: https://abai.kz/post/166029
META: "Қазақстан ЖЭО-ларында аудиторлық тексеріс жүргізіледі" | "https://abai.kz/post/166029"
DATE: 06.03.2023
AUTHOR(s): Abai.kz
TOTAL WORDS: 105
TEXT: Мемлекет басшысы Жоғары аудиторлық палата төрағасы Наталья Годунованы қабылдады, деп хабарлайды Ақорда. Кездесу барысында Президентке Жоғары аудиторлық палатаның былтыр атқарған жұмыстары жөнінде есеп берілді. 2022 жылы барлығы 5 триллион теңге көлеміндегі бюджет қаржысы бойынша 124 нысанда 20 аудиторлық тексеріс жүргізілген. Сонымен қатар Наталья Годунова Қасым-Жомарт Тоқаевқа жоғары аудит органының осы жылға жоспарлаған аудиторлық және сараптамалық-талдау шаралары туралы мәлімет берді. Атап айтқанда, жылу энергетика кешенінде, сондай-ақ Индустрия және инфрақұрылымдық даму, Экология және табиғи ресурстар, Еңбек және халықты әлеуметтік қорғау министрліктерінде және басқа да мекемелерде аудит жүргізу көзделіп отыр. Президент Жоғары аудиторлық палатаны одан әрі трансформациялау және мемлекеттік аудит жүйесін дамыту жөнінде бірқатар нақты тапсырма берді. Abai.kz
